સપનાંની દુનિયા અને વાસ્તવિકતામાં બહુ ફરક હતો.પ્રેમના પાણીના પરપોટા ફૂટી ગયા.યુવાનીના આગોશમાં આળોટતી અનિતાના જીવનમાં તેનાથી બાર વર્ષ મોટા સુરેન્દ્રની પુખ્તતા શૂળ બની ભોંકાવા લાગી.દોમ દોમ સાહેબીમાં ઊછરેલ અનિતાને રસોઈ કરતા આવડતું નહી.સુરેન્દ્ર થાળીઓ છુટ્ટી ફેંકી તેની પર ખૂબ ગુસ્સો કરતો. જીમમા બધાનાં દેખતા રોજ નાની નાની વાતમાં તેનું અપમાન જેમતેમ બોલી કરતો. એવામાં એ લોકોએ બીજૂ જીમ કર્યું જે અનિતા સંભાળતી.બુધ્ધિશાળી અનિતાએ તેમાં સ્ત્રીઓ માટે નવી આકર્ષક સ્કીમો ,પોતાની આગવી સૂઝ અને દરેકની પર્સનલ કાળજીથી ધમધોકાર ચાલતું કરી દીધું.આખા શહેરમાં તેની ચર્ચા થવાલાગી.સંકુચિત માનસવાળા સુરેન્દ્રથી પોતે આવો એવોર્ડ જીતનાર ને તેની પત્ની ચલાવે તે જીમ વધુ સારું ચાલે અને લોકો તેના જ મો પર અનિતાના વખાણ કરે તે સહન ન થયું.અનિતાનું જીમ કમાણી પણ તેના કરતાં ચાર ગણી કરવા લાગ્યું.ઓછુ ભણેલો ,જડબુધ્ધિ સુરેન્દ્ર અનિતાના જીમમાં જઈને પણ બધાંની સામે અનિતાને અનાપ શનાપ બોલતો અને તેના માતાપિતા સુધી ભાંડતો.પોતાને કંઈ કહે ત્યાં સુધી ઠીક પણ દરેક સ્ત્રીને હોય તેમ માતપિતાને કંઈ કહે તે વાત અનિતા સહન કરી સકતીનહી.